
JUSTIFICARE SUCCINTĂ

La 8 decembrie 2022, Comisia a prezentat Consiliului o propunere de regulament privind competența, legea aplicabilă, recunoașterea hotărârilor judecătorești și acceptarea actelor autentice în materie de filiație și privind crearea unui certificat de filiație european (2022/0402 (CNS)). La 9 ianuarie 2023, Consiliul a decis să consulte Parlamentul European cu privire la această propunere [COM (2022) 695 final].
Obiectivul propunerii este de a consolida protecția drepturilor fundamentale și a altor drepturi ale copiilor în situații transfrontaliere, inclusiv a dreptului lor la identitate, la nediscriminare și la viață privată și de familie, precum și drepturile succesorale și de întreținere în alt stat membru, ținând seama de interesul superior al copilului, care trebuie să fie considerat primordial. 
Pentru a aborda problemele legate de recunoașterea filiației în toate scopurile și pentru a elimina lacunele existente în dreptul Uniunii, Comisia propune adoptarea unor norme ale Uniunii privind competența internațională în materie de filiație (desemnarea instanțelor din statele membre care sunt competente să soluționeze chestiunile în materie de filiație, inclusiv să stabilească filiația în situații transfrontaliere) și legislația aplicabilă (desemnarea dreptului intern care ar trebui să se aplice pentru a soluționa chestiunile în materie de filiație, inclusiv pentru a stabili filiația, în situații transfrontaliere), astfel încât să se faciliteze recunoașterea într-un stat membru a filiației stabilite într-un alt stat membru. Comisia propune, de asemenea, crearea unui certificat de filiație european, pe care copiii (sau reprezentanții lor legali) să îl poată solicita și utiliza pentru a-și dovedi filiația într-un alt stat membru.
Având în vedere obiectivele menționate anterior, precum și numeroasele obstacole și lacune existente în dreptul Uniunii, Comisia pentru drepturile femeii și egalitatea de gen a Parlamentului European trebuie să se asigure că această recunoaștere și egalitatea de gen sunt integrate în mod adecvat în viitorul regulament.
Prezentul regulament ar trebui să asigure faptul că copiii se bucură de drepturile lor și își mențin statutul juridic în situații transfrontaliere, indiferent de situația lor familială și fără discriminare, în special împotriva femeilor și a cuplurilor de același sex sau discriminarea contrară interesului superior al copilului.
Nerecunoașterea de către un stat membru a filiației stabilite într-un alt stat membru afectează în special familiile curcubeu (familiile LGBTIQ+), precum și alte tipuri de familii care nu corespund modelului familiei nucleare. 
Trebuie, de asemenea, subliniat că statele membre sunt obligate să recunoască un raport de filiație pentru a permite unui copil să exercite fără impedimente, cu fiecare părinte, dreptul la liberă circulație și ședere pe teritoriul tuturor statelor membre, astfel cum este garantat la articolul 21 alineatul (1) din Tratatul privind funcționarea Uniunii Europene (TFUE), a cărui aplicare este esențială în asigurarea egalității de gen. 
În propunerea Comisiei, lista motivelor de refuz al recunoașterii filiației este exhaustivă, menționând, printre altele, motive de ordine publică (ordre public); În acest sens, prezentul articol se aplică de către instanțele judecătorești și de către alte autorități competente ale statelor membre cu respectarea, îndeplinirea și protecția deplină a drepturilor și principiilor fundamentale prevăzute în cartă, în special la articolul 21 privind dreptul la nediscriminare. Prin urmare, autoritățile competente nu ar trebui să poată aplica excepția de ordine publică pentru a discrimina femeile și cuplurile de același sex și trebuie să fie întotdeauna în concordanță cu interesul superior al copilului și să îl promoveze.
Realizarea unei Europe a egalității de gen și eliminarea inegalităților structurale necesită un angajament ferm nu numai din partea instituțiilor UE, a factorilor de decizie și a ONG-urilor, ci și din partea statelor membre.

AMENDAMENTE
[bookmark: IntroA]Comisia pentru drepturile femeilor și egalitatea de gen recomandă Comisiei pentru afaceri juridice, care este comisie competentă, să ia în considerare următoarele amendamente:

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article> Considerentul 4 a (nou)</Article>

	

	Textul propus de Comisie
	Amendamentul

	
	(4a)	Ordinea publică în sensul regulamentului trebuie interpretată în mod restrictiv, în conformitate cu jurisprudența CJUE. În hotărârea sa C-490/20, CJUE a statuat în mod repetat că „noțiunea de «ordine publică» drept justificare a unei derogări de la o libertate fundamentală trebuie interpretată în mod restrictiv, astfel încât sfera ei să nu poată fi stabilită unilateral de fiecare stat membru fără exercitarea unui control din partea instituțiilor Uniunii”.


[bookmark: PasteOldAMEnd]</Amend>
<Amend>Amendamentul		<NumAm>2</NumAm>

<DocAmend>Propunere de regulament</DocAmend>
<Article>Considerentul 11</Article>
	

	Textul propus de Comisie
	Amendamentul

	(11)	Copiii beneficiază de o serie de drepturi care decurg din raportul de filiație, inclusiv dreptul la identitate, nume, cetățenie (în cazul în care este reglementată pe baza principiului jus sanguinis), dreptul de a fi încredințați părinților lor sau dreptul de fi vizitați, drepturi de întreținere, drepturi succesorale și dreptul de a fi reprezentați legal de părinții lor. Nerecunoașterea într-un stat membru a filiației stabilite într-un alt stat membru poate avea consecințe negative grave asupra drepturilor fundamentale ale copiilor și asupra drepturilor conferite acestora în temeiul dreptului intern. Acest lucru poate determina familiile să inițieze litigii pentru ca filiația copilului lor să fie recunoscută în alt stat membru, deși aceste proceduri au rezultate incerte și implică timp și costuri semnificative atât pentru familii, cât și pentru sistemele judiciare ale statelor membre. În cele din urmă, familiile pot fi descurajate să își exercite dreptul la liberă circulație de teamă că legătura de filiație cu copilul lor nu va fi recunoscută într-un alt stat membru în sensul drepturilor care decurg din dreptul intern.
	(11)	Copiii beneficiază de o serie de drepturi care decurg din raportul de filiație, inclusiv dreptul la identitate, nume, cetățenie (în cazul în care este reglementată pe baza principiului jus sanguinis), dreptul de a fi încredințați părinților lor sau dreptul de fi vizitați, drepturi de întreținere, drepturi succesorale și dreptul de a fi reprezentați legal de părinții lor. Nerecunoașterea într-un stat membru a filiației stabilite într-un alt stat membru poate avea consecințe negative grave asupra drepturilor fundamentale ale copiilor și asupra drepturilor conferite acestora în temeiul dreptului intern. Acest lucru poate determina familiile să inițieze litigii pentru ca filiația copilului lor să fie recunoscută în alt stat membru, deși aceste proceduri au rezultate incerte și implică timp și costuri semnificative atât pentru familii, cât și pentru sistemele judiciare ale statelor membre. În cele din urmă, familiile pot fi descurajate să își exercite dreptul la liberă circulație de teamă că legătura de filiație cu copilul lor nu va fi recunoscută într-un alt stat membru în sensul drepturilor care decurg din dreptul intern. A permite ca anumite familii să nu intre în sistemul pe care este construită societatea, înseamnă a discrimina copiii și familiile acestora: drepturile lor la securitate și demnitate trebuie respectate. A refuza anumitor familii dreptul de a exista înseamnă a le priva de demnitatea individului și contravine valorilor noastre europene și promovării egalității de gen. Nerecunoașterea de către un stat membru a filiației stabilite într-un alt stat membru afectează în special familiile curcubeu (familiile LGBTIQ+), precum și alte tipuri de familii care nu corespund modelului familiei nucleare. Acest lucru este valabil în special atunci când nu există nicio legătură biologică între părinți și copil. Prezentul regulament ar trebui să asigure faptul că copiii se bucură de drepturile lor și își mențin statutul juridic în situații transfrontaliere, indiferent de situația lor familială și fără discriminare.


</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Considerentul 14</Article>
	

	Textul propus de Comisie
	Amendamentul

	(14)	În temeiul articolului 21 din TFUE și al legislației secundare aferente, astfel cum au fost interpretate de Curtea de Justiție, respectarea identității naționale a unui stat membru în temeiul articolului 4 alineatul (2) din TUE și a ordinii publice a unui stat membru nu pot servi drept justificare pentru a refuza recunoașterea unei filiații între copii și părinții lor de același sex în scopul exercitării drepturilor conferite copilului de dreptul Uniunii. În plus, în scopul exercitării acestor drepturi, dovada filiației poate fi prezentată prin orice mijloace52. Prin urmare, un stat membru nu are dreptul de a solicita ca o persoană să prezinte nici atestările prevăzute în prezentul regulament care însoțesc o hotărâre judecătorească sau un act autentic privind filiația, nici certificatul de filiație european creat prin prezentul regulament, în cazul în care, în contextul exercitării drepturilor de liberă circulație, persoana invocă drepturile pe care un copil le are în temeiul dreptului Uniunii. Totuși, acest lucru nu ar trebui să împiedice o persoană să aleagă să prezinte, în astfel de cazuri, și atestatul relevant sau certificatul de filiație european, prevăzute de prezentul regulament. Pentru a se asigura că cetățenii Uniunii și membrii familiilor acestora sunt informați cu privire la faptul că prezentul regulament nu aduce atingere drepturilor conferite copilului de dreptul Uniunii, formularele de atestate și formularul de certificat de filiație european anexate la prezentul regulament ar trebui să includă o declarație care să specifice că atestatul relevant sau certificatul de filiație european nu aduce atingere drepturilor conferite copilului de dreptul Uniunii, în special drepturilor de care beneficiază un copil în temeiul dreptului Uniunii privind libera circulație, și că, pentru exercitarea acestor drepturi, dovada filiației poate fi prezentată prin orice mijloace.
	(14)	În temeiul articolului 21 din TFUE și al legislației secundare aferente, astfel cum au fost interpretate de Curtea de Justiție, respectarea identității naționale a unui stat membru în temeiul articolului 4 alineatul (2) din TUE și a ordinii publice a unui stat membru nu pot servi drept justificare pentru a refuza recunoașterea unei filiații între copii și părinții lor de același sex în scopul exercitării drepturilor conferite copilului de dreptul Uniunii. Refuzul nu poate fi niciodată contrar interesului superior al copilului, iar interesul superior al copilului trebuie respectat întotdeauna. În niciun caz interesul superior al copilului nu poate fi utilizat ca scuză pentru un refuz pe baza genului părinților. În plus, în scopul exercitării acestor drepturi, dovada filiației poate fi prezentată prin orice mijloace52. Prin urmare, un stat membru nu are dreptul de a solicita ca o persoană să prezinte nici atestările prevăzute în prezentul regulament care însoțesc o hotărâre judecătorească sau un act autentic privind filiația, nici certificatul de filiație european creat prin prezentul regulament, în cazul în care, în contextul exercitării drepturilor de liberă circulație, persoana invocă drepturile pe care un copil le are în temeiul dreptului Uniunii. Totuși, acest lucru nu ar trebui să împiedice o persoană să aleagă să prezinte, în astfel de cazuri, și atestatul relevant sau certificatul de filiație european, prevăzute de prezentul regulament. Pentru a se asigura că cetățenii Uniunii și membrii familiilor acestora sunt informați cu privire la faptul că prezentul regulament nu aduce atingere drepturilor conferite copilului de dreptul Uniunii, formularele de atestate și formularul de certificat de filiație european anexate la prezentul regulament ar trebui să includă o declarație care să specifice că atestatul relevant sau certificatul de filiație european nu aduce atingere drepturilor conferite copilului de dreptul Uniunii, în special drepturilor de care beneficiază un copil în temeiul dreptului Uniunii privind libera circulație, și că, pentru exercitarea acestor drepturi, dovada filiației poate fi prezentată prin orice mijloace.

	_________________
	_________________

	52 Hotărârile Curții de Justiție din 25 iulie 2002, C-459/99, MRAX, ECLI:EU:C:2002:461, punctele 61 și 62 și din 17 februarie 2005, C-215/03, Oulane, ECLI:EU:C:2005:95, punctele 23-26.
	52 Hotărârile Curții de Justiție din 25 iulie 2002, C-459/99, MRAX, ECLI:EU:C:2002:461, punctele 61 și 62 și din 17 februarie 2005, C-215/03, Oulane, ECLI:EU:C:2005:95, punctele 23-26.


</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Considerentul 36</Article>
	

	Textul propus de Comisie
	Amendamentul

	(36)	Pentru a facilita recunoașterea hotărârilor judecătorești și a actelor autentice în materie de filiație, prezentul regulament ar trebui să prevadă norme uniforme în materie de competență pentru stabilirea filiației cu un element transfrontalier. Prezentul regulament ar trebui, de asemenea, să clarifice dreptul copiilor cu vârsta sub 18 ani de a li se oferi posibilitatea să-și exprime opiniile în cadrul procedurilor care îi vizează.
	(36)	Pentru a facilita recunoașterea hotărârilor judecătorești și a actelor autentice în materie de filiație, prezentul regulament ar trebui să prevadă norme uniforme în materie de competență pentru stabilirea filiației cu un element transfrontalier. Prezentul regulament ar trebui, de asemenea, să clarifice dreptul copiilor cu vârsta sub 18 ani de a li se oferi posibilitatea să-și exprime opiniile în cadrul procedurilor care îi vizează, astfel cum se prevede la articolul 12 din Convenția Organizației Națiunilor Unite cu privire la drepturile copilului.


</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Considerentul 42</Article>
	

	Textul propus de Comisie
	Amendamentul

	(42)	În situația în care competența nu poate fi stabilită pe baza temeiurilor de competență alternative generale, ar trebui să fie competente instanțele din statul membru în care se află copilul. Această normă privind prezența ar trebui, în special, să permită instanțelor dintr-un stat membru să își exercite competența cu privire la copiii resortisanți ai țărilor terțe, inclusiv cu privire la solicitanții sau beneficiarii de protecție internațională, cum ar fi copiii refugiați și copiii strămutați internațional din cauza tulburărilor care au loc în statul în care își au reședința obișnuită.
	(42)	În situația în care competența nu poate fi stabilită pe baza temeiurilor de competență alternative generale, ar trebui să fie competente instanțele din statul membru în care se află copilul. Această normă privind prezența ar trebui, în special, să permită instanțelor dintr-un stat membru să își exercite competența cu privire la copiii resortisanți ai țărilor terțe, inclusiv cu privire la solicitanții sau beneficiarii de protecție internațională, cum ar fi copiii refugiați și copiii strămutați internațional și victime ale traficului de ființe umane din cauza tulburărilor care au loc în statul în care își au reședința obișnuită.


</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Considerentul 49</Article>
	

	Textul propus de Comisie
	Amendamentul

	(49)	Procedurile privind stabilirea filiației în temeiul prezentului regulament ar trebui, ca principiu de bază, să ofere copiilor cu vârsta sub 18 ani care fac obiectul acestor proceduri și care sunt capabili să își formeze propria opinie, în conformitate cu jurisprudența Curții de Justiție, o posibilitate reală și efectivă de a-și exprima opiniile și, atunci când se evaluează interesul superior al copilului, ar trebui să se acorde importanța cuvenită acestor opinii. Cu toate acestea, prezentul regulament ar trebui să lase la latitudinea dreptului și procedurilor naționale ale statelor membre chestiunea referitoare la cine îl va asculta pe copil și în ce mod va fi ascultat acesta. În plus, chiar dacă rămâne un drept al copilului, ascultarea acestuia nu ar trebui să constituie o obligație absolută, deși ar trebui să fie evaluată ținând seama de interesul superior al copilului.
	(49)	În conformitate cu articolul 12 din Convenția ONU cu privire la drepturile copilului și cu articolul 24 alineatul (1) din cartă, toți copiii au dreptul să își exprime opiniile, sentimentele și dorințele asupra oricăror probleme care îi privesc, iar opiniile lor să fie ascultata și luate în considerare în mod serios. În acest sens, procedurile privind stabilirea filiației în temeiul prezentului regulament ar trebui, ca principiu de bază, să ofere copiilor cu vârsta sub 18 ani care fac obiectul acestor proceduri și care sunt capabili să își formeze propria opinie, în conformitate cu jurisprudența Curții de Justiție, o posibilitate reală și efectivă de a-și exprima opiniile și, atunci când se evaluează interesul superior al copilului, ar trebui să se acorde importanța cuvenită acestor opinii. Cu toate acestea, prezentul regulament ar trebui să lase la latitudinea dreptului și procedurilor naționale ale statelor membre chestiunea referitoare la cine îl va asculta pe copil și în ce mod va fi ascultat acesta. În plus, chiar dacă rămâne un drept al copilului, ascultarea acestuia nu ar trebui să constituie o obligație absolută, deși ar trebui să fie evaluată ținând seama de interesul superior al copilului.


</Amend>
<Amend>Amendamentul		<NumAm>7</NumAm>

<DocAmend>Propunere de regulament</DocAmend>
<Article>Considerentul 56</Article>
	

	Textul propus de Comisie
	Amendamentul

	(56)	În circumstanțe excepționale, considerații de interes public ar trebui să dea instanțelor judecătorești și altor autorități competente care stabilesc filiația din statele membre posibilitatea de a nu ține seama de anumite dispoziții ale unei legi a altui stat atunci când, într-un anumit caz, aplicarea unor astfel de prevederi ar fi vădit incompatibilă cu ordinea publică (ordre public) a statului membru în cauză. Cu toate acestea, instanțele judecătorești sau alte autorități competente nu ar trebui să poată aplica excepția de ordine publică pentru a lăsa deoparte legea unui alt stat, dacă în felul acesta ar încălca dispozițiile cartei, în special articolul 21, care interzice discriminarea.
	(56)	În circumstanțe excepționale, considerații de interes public ar trebui să dea instanțelor judecătorești și altor autorități competente care stabilesc filiația din statele membre posibilitatea de a nu ține seama de anumite dispoziții ale unei legi a altui stat atunci când, într-un anumit caz, aplicarea unor astfel de prevederi ar fi vădit incompatibilă cu ordinea publică (ordre public) a statului membru în cauză. Cu toate acestea, instanțele judecătorești sau alte autorități competente nu ar trebui să poată aplica excepția de ordine publică pentru a lăsa deoparte legea unui alt stat, dacă în felul acesta ar încălca dispozițiile cartei, în special articolul 21, care interzice discriminarea sau acest lucru ar fi contrar interesului superior al copilului. Subliniază că statele membre sunt obligate să recunoască un raport de filiație pentru a permite unui copil să exercite fără impedimente, cu fiecare părinte, dreptul la liberă circulație și ședere pe teritoriul tuturor statelor membre, astfel cum este garantat la articolul 21 alineatul (1) din Tratatul privind funcționarea Uniunii Europene (TFUE), a cărui aplicare este esențială în asigurarea egalității de gen. În special, autoritățile competente nu ar trebui să poată aplica excepția de ordine publică pentru a discrimina femeile și cuplurile de același sex.


</Amend>
<Amend>Amendamentul		<NumAm>8</NumAm>
<DocAmend>Propunere de regulament</DocAmend>
<Article>Considerentul 60 a (nou)</Article>
	

	Textul propus de Comisie
	Amendamentul

	
	(60a)	Pentru a preveni fragmentarea regimurilor juridice pentru familiile transfrontaliere, Comisia, în cooperare cu statele membre, elaborează un model de acord internațional, bazat pe normele și principiile prezentului regulament și care să fie utilizat de statele membre pentru a stabili relații bilaterale cu țări terțe în care s-ar aplica recunoașterea reciprocă a filiației.


</Amend>
<Amend>Amendamentul		<NumAm>9</NumAm>

<DocAmend>Propunere de regulament</DocAmend>
<Article>Considerentul 75</Article>
	

	Textul propus de Comisie
	Amendamentul

	(75)	Considerații de interes public ar trebui să dea instanțelor judecătorești și altor autorități competente din statele membre posibilitatea să refuze, în circumstanțe excepționale, să recunoască sau, după caz, să accepte o hotărâre judecătorească sau un act autentic privind filiația stabilită într-un alt stat membru în situația în care, într-un anumit caz, o astfel de recunoaștere sau acceptare ar fi vădit incompatibilă cu ordinea publică (ordre public) a statului membru în cauză. Cu toate acestea, instanțele judecătorești sau alte autorități competente nu ar trebui să poată refuza recunoașterea sau, după caz, acceptarea unei hotărâri judecătorești sau a unui act autentic emis într-un alt stat membru în cazul în care acest lucru ar încălca dispozițiile cartei și, în special, articolului 21, care interzice discriminarea.
	(75)	Considerații de interes public ar trebui să dea instanțelor judecătorești și altor autorități competente din statele membre posibilitatea să refuze, în circumstanțe excepționale, să recunoască sau, după caz, să accepte o hotărâre judecătorească sau un act autentic privind filiația stabilită într-un alt stat membru în situația în care, într-un anumit caz, o astfel de recunoaștere sau acceptare ar fi vădit incompatibilă cu ordinea publică (ordre public) a statului membru în cauză. Cu toate acestea, instanțele judecătorești sau alte autorități competente nu ar trebui să poată refuza recunoașterea sau, după caz, acceptarea unei hotărâri judecătorești sau a unui act autentic emis într-un alt stat membru în cazul în care acest lucru ar încălca dispozițiile cartei și, în special, articolului 21, care interzice discriminarea, în special împotriva femeilor și a cuplurilor de același sex sau discriminarea contrară interesului superior al copilului.


</Amend>
<Amend>Amendamentul		<NumAm>10</NumAm>
<DocAmend>Propunere de regulament</DocAmend>
<Article>Considerentul 99 a (nou)</Article>
	

	Textul propus de Comisie
	Amendamentul

	
	(99a)	Subliniază că lipsa recunoașterii parentale poate crea ramificații dăunătoare pentru copiii din cadrul familiilor în toată diversitatea lor, cum ar fi privarea lor de succesiunea de drept sau dreptul ca unul dintre părinți să acționeze în calitate de reprezentant legal în chestiuni precum tratamentele medicale, îngrijirea copiilor și educația.


</Amend>
<Amend>Amendamentul		<NumAm>11</NumAm>
<DocAmend>Propunere de regulament</DocAmend>
<Article>Considerentul 99 b (nou)</Article>
	

	Textul propus de Comisie
	Amendamentul

	
	(99b)	Subliniază că unele tipuri de familii se confruntă adesea cu dificultăți în stabilirea filiației prin intermediul sistemelor judiciare și cu dificultăți legate de costurile juridice pe care le implică un astfel de proces. Securitatea juridică în materie de recunoaștere va reduce preocupările și problemele serioase cu care se confruntă unele familii atunci când călătoresc sau se deplasează în UE.


</Amend>
<Amend>Amendamentul		<NumAm>12</NumAm>
<DocAmend>Propunere de regulament</DocAmend>
<Article>Articolul 1 – paragraful 1</Article>
	

	Textul propus de Comisie
	Amendamentul

	Prezentul regulament stabilește norme comune privind competența și legea aplicabilă pentru stabilirea filiației într-un stat membru în situații transfrontaliere; norme comune pentru recunoașterea sau, după caz, acceptarea într-un stat membru a hotărârilor judecătorești privind filiația, pronunțate într-un alt stat membru, și a actelor autentice privind filiația întocmite sau înregistrate într-un alt stat membru; și creează un certificat de filiație european.
	Prezentul regulament stabilește norme comune privind competența și legea aplicabilă pentru stabilirea filiației într-un stat membru în situații transfrontaliere; norme comune pentru recunoașterea sau, după caz, acceptarea într-un stat membru a hotărârilor judecătorești privind filiația, pronunțate într-un alt stat membru, și a actelor autentice privind filiația întocmite sau înregistrate într-un alt stat membru; și creează un certificat de filiație european.

	
	Aceste norme se aplică fără a aduce atingere naturii sau tipului familiei sau cazurilor de adopție, stabilite într-un stat membru, de unul sau de ambii părinți.


</Amend>
<Amend>Amendamentul		<NumAm>13</NumAm>
<DocAmend>Propunere de regulament</DocAmend>
<Article>Articolul 4 – paragraful 1 – punctul 1</Article>
	

	Textul propus de Comisie
	Amendamentul

	1.	„filiație” înseamnă relația părinte-copil stabilită prin lege. Aceasta include statutul juridic de a fi copilul unui anumit părinte sau al unor anumiți părinți;
	1.	„filiație” înseamnă relația copil-părinte stabilită prin lege. Aceasta include statutul juridic de a fi copilul unui anumit părinte sau al unor anumiți părinți;

	
	(Acest amendament, înlocuirea cuvintelor „părinte-copil” cu cuvintele „copil-părinte”, se aplică întregului text. Adoptarea sa impune adaptări tehnice în întregul text.)


<TitreJust>Justificare</TitreJust>
Regulamentul urmărește să protejeze drepturile copilului care decurg din faptul că copilul are un părinte, iar filiația este stabilită prin lege. Acest amendament urmărește să reflecte mai bine această abordare centrată pe copii.
</Amend>
<Amend>Amendamentul		<NumAm>14</NumAm>
<DocAmend>Propunere de regulament</DocAmend>
<Article>Articolul 17 – alineatul 2 a (nou)</Article>
	

	Textul propus de Comisie
	Amendamentul

	
	2a.	Aceste norme se aplică fără a aduce atingere naturii sau tipului familiei sau cazurilor de adopție, stabilite într-un stat membru, de unul sau de ambii părinți.


</Amend>
<Amend>Amendamentul		<NumAm>15</NumAm>

<DocAmend>Propunere de regulament</DocAmend>
<Article>Articolul 22 – alineatul 2</Article>
	

	Textul propus de Comisie
	Amendamentul

	2.	Instanțele judecătorești și alte autorități competente din statele membre aplică alineatul (1) cu respectarea drepturilor fundamentale și a principiilor prevăzute în cartă, în special a articolului 21 din aceasta privind dreptul la nediscriminare.
	2.	Instanțele judecătorești independente și alte autorități competente din statele membre aplică alineatul (1) cu respectarea, îndeplinirea și protecția deplină a drepturilor fundamentale și a principiilor prevăzute în cartă, în special a articolului 21 din aceasta privind dreptul la nediscriminare și nu poate folosit în niciun caz ca scuză pentru discriminarea bazată pe genul părinților. Refuzul nu poate fi niciodată contrar interesului superior al copilului, iar interesul superior al copilului trebuie respectat întotdeauna.


</Amend>
<Amend>Amendamentul		<NumAm>16</NumAm>

<DocAmend>Propunere de regulament</DocAmend>
<Article>Articolul 31 – alineatul 1 – litera a</Article>
	

	Textul propus de Comisie
	Amendamentul

	(a)	în cazul în care recunoașterea contravine în mod evident ordinii publice din statul membru în care se invocă aceasta, luând în considerare interesul copilului;
	(a)	în cazul în care recunoașterea contravine în mod evident ordinii publice din statul membru în care se invocă aceasta, luând în considerare și protejând întotdeauna interesul superior al copilului;


</Amend>
<Amend>Amendamentul		<NumAm>17</NumAm>
<DocAmend>Propunere de regulament</DocAmend>
<Article>Articolul 39 – alineatul 1 – litera a</Article>
	

	Textul propus de Comisie
	Amendamentul

	(a)	în cazul în care recunoașterea contravine în mod evident ordinii publice din statul membru în care se invocă aceasta, luând în considerare interesul copilului;
	(a)	în cazul în care recunoașterea contravine în mod evident ordinii publice din statul membru în care se invocă aceasta, luând în considerare și protejând întotdeauna interesul copilului; În niciun caz interesul superior al copilului nu poate fi utilizat ca scuză pentru un refuz pe baza genului părinților.


</Amend>
<Amend>Amendamentul		<NumAm>18</NumAm>

<DocAmend>Propunere de regulament</DocAmend>
<Article>Articolul 45 – alineatul 2</Article>
	

	Textul propus de Comisie
	Amendamentul

	2.	Instanțele judecătorești și alte autorități competente din statele membre aplică ordinea publică (ordre public) menționată la alineatul (1) cu respectarea drepturilor fundamentale și a principiilor prevăzute în cartă, în special a articolului 21 din aceasta privind dreptul la nediscriminare.
	2.	Instanțele judecătorești și alte autorități competente din statele membre aplică ordinea publică (ordre public) menționată la alineatul (1) cu respectarea, îndeplinirea și protecția deplină a drepturilor fundamentale și a principiilor prevăzute în cartă, în special a articolului 21 din aceasta privind dreptul la nediscriminare și, prin urmare, respectă drepturile femeilor și ale cuplurilor de același sex. Acesta trebuie să fie întotdeauna în concordanță cu interesul superior al copilului și să îl promoveze.


</Amend>
<Amend>Amendamentul		<NumAm>19</NumAm>
<DocAmend>Propunere de regulament</DocAmend>
<Article>Articolul 49 – alineatul 3 – litera ha (nouă)</Article>
	

	Textul propus de Comisie
	Amendamentul

	
	(ha)	certificatul trebuie să fie disponibil în toate limbile oficiale ale UE și în alfabetul Braille și să includă dimensiunea de gen.


</Amend>
<Amend>Amendamentul		<NumAm>20</NumAm>
<DocAmend>Propunere de regulament</DocAmend>
<Article>Articolul 70 – alineatul 1</Article>
	

	Textul propus de Comisie
	Amendamentul

	1.	Până la [5 ani de la data aplicării prezentului regulament], Comisia prezintă Parlamentului European, Consiliului și Comitetului Economic și Social European un raport privind aplicarea prezentului regulament, inclusiv o evaluare a oricăror probleme practice întâmpinate, bazat pe informațiile furnizate de statele membre. Raportul este însoțit, după caz, de o propunere legislativă.
	1.	Până la [3 ani de la data aplicării prezentului regulament], Comisia prezintă Parlamentului European, Consiliului și Comitetului Economic și Social European un raport privind aplicarea prezentului regulament, inclusiv o evaluare a oricăror probleme practice întâmpinate, bazat pe informațiile furnizate de statele membre. Raportul este însoțit, după caz, de o propunere legislativă.


</Amend>
<Amend>Amendamentul		<NumAm>21</NumAm>
<DocAmend>Propunere de regulament</DocAmend>
<Article>Articolul 70 – alineatul 2 – litera a</Article>
	

	Textul propus de Comisie
	Amendamentul

	(a)	numărul cererilor de refuz al recunoașterii unei hotărâri judecătorești sau a unui act autentic de stabilire a filiației cu efecte juridice obligatorii în statul membru de origine în temeiul articolului 32 și numărul cazurilor în care s-a dispus refuzul recunoașterii;
	(a)	numărul cererilor de refuz al recunoașterii unei hotărâri judecătorești sau a unui act autentic de stabilire a filiației cu efecte juridice obligatorii în statul membru de origine în temeiul articolului 32 și numărul cazurilor în care s-a dispus refuzul recunoașterii, precum și motivele pentru care a fost acordată o cerere de refuz de recunoaștere, astfel cum se prevede la articolul 31 din prezentul regulament.


</Amend>

</RepeatBlock-Amend>

